《吴竹修以诗寄次韵以复》
宋代·陈著

避世归来星一周，小丹山下剡溪头。
风尘满眼醒如醉，宇宙关心笑亦愁。
书几日听诸子业，菜畦时共老妻游。
吟鞭倘践相过约，鸡黍犹能食仲由。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。